**Gymnázium, Ul. 17. novembra 1180, Topoľčany**

**Informácia pre rodičov o poskytovaní dotácie na stravu v zmysle právnej úpravy účinnej   
od 01.09.2023 na deti, ktoré navštevujú prvý až štvrtý ročník gymnázia osemročného vzdelávacieho programu (SŠ)**

S účinnosťou od 01.09.2023 je možné podľa § 4 ods. 3 písm. a) zákona o dotáciách poskytnúť dotáciu na stravu aj na deti, ktoré navštevujú **prvý až štvrtý ročník osemročného** vzdelávacieho programu v strednej škole, **ak rodič požiada o poskytnutie dotácie na stravu**.

Pre žiakov Gymnázia, Ul. 17. novembra 1180, Topoľčany je určené stravovacie zariadenie v zriaďovateľskej pôsobnosti Nitrianskeho samosprávneho kraja: **Školská jedáleň, T. Vansovej 2, Topoľčany (školská jedáleň pri SOŠ obchodu a služieb)**.

Dotácia na stravu sa poskytuje v sume:

* **2,30 eur za každý deň,** v ktorom sa **dieťa zúčastnilo vyučovania** **v SŠ** a**odobralo obed.**

V súvislosti s poskytovaním dotácie na stravu si Vás dovoľujeme tiež informovať, že:

* za vyučovanie v SŠ sa považuje **aj individuálne vzdelávanie** bez pravidelnej účasti na vzdelávaní **v SŠ** s účinnosťou od 01.09.2023, pričom dotáciu na stravu v prípade individuálneho vzdelávania je možné poskytnúť len v prípade, ak obed pre dieťa bude odobratý v školskej jedálni,

* dotáciu na stravu je možné poskytnúť na dieťa aj v prípade, ak sa dieťa nestravuje v zariadení školského stravovania z dôvodu, že zdravotný stav dieťaťa podľa posúdenia ošetrujúceho lekára – špecialistu (napr. gastroenterológ, diabetológ, imunológ, alergológ a pod.) alebo lekára so špecializáciou v špecializačnom odbore pediatria, si vyžaduje osobitné stravovanie a zariadenie školského stravovania nevie zabezpečiť takéto diétne jedlo – potvrdenie odborného lekára je potrebné doložiť k žiadosti. Podmienkou však je, že o stravovanie v školskej jedálni požiadate a dieťa bude zaradené do zoznamu stravníkov s tým, že školská jedáleň nevie zabezpečiť diétnu stravu. Dotácia na stravu sa v takomto prípade vyplatí rodičovi a dieťa si diétnu stravu prinesie na konzumáciu v rámci obeda do školy.

Ak Vaše dieťa navštevuje **prvý ročník až štvrtý ročník osemročného** vzdelávacieho programu v SŠ a máte záujem o poskytovanie dotácie na stravu na dieťa, **je nevyhnutné požiadať o dotáciu na stravu, a to na tlačive žiadosti za každé dieťa zvlášť (viď príloha), ktorú žiadame doručiť prostredníctvom Edupage,****a to najneskôr v termíne do 18. 08. 2023**. Tlačivo je potrebné najprv stiahnuť, vyplniť, podpísať a takto oskenované zaslať späť do školy (vrátane potvrdenia od odborného lekára, ak to zdravotný stav dieťaťa vyžaduje).

V prípade, že dieťa sa v školskej jedálni nestravuje, je zároveň potrebné požiadať, aby dieťa bolo zaradené do zoznamu stravníkov.

V prípade, ak **nedoručíte toto tlačivo** v stanovenom termíne, **na dieťa nebude možné poskytovať dotáciu na stravu**, **až kým v priebehu školského polroka o dotáciu na stravu nepožiadate**.

Žiadosť o poskytnutie dotácie na stravu je možné odvolať.

V prípade nejasností, resp. otázok, môžete volať na: 0911 195 626 alebo napísať prostredníctvom Edupage riaditeľke školy.